Magi

Magi er det almene ord for en lang række evner og ekseptionelle karaktertræk som Monstre og Ånder har, det dækker over mange af de supernaturlige ting der findes i Amos. Mennesker har ingen af disse indædte evner eller karaktertræk, ligesom almindelige dyr heller ikke har det. Den eneste måde mennesker kan få dem overført til sig er gennem Tegn, Kunst eller Hamme. Tegnenes magi er evner mennesker har fået i gave direkte fra Ånderne, for at modtage sådan en gave skal man gøre sig fortjent til det, enten gennem dyd og gerning, eller gennem tilbedelse og ritualer. Evnen modtaget er afhængig af hvilke Aspekter den pågældende Ånd personificere. Kunst er håndværk ligesom alt andet, det er den eneste måde mennesker kan skabe noget magisk, hvordan det virker er uvist, men det er muligt på en eller anden måde for virkelig dygtige håndværkere at indyde magiske Aspekter i deres kreationer og derved gøre disse mesterværker magiske. Hamme er fysiske trofæer taget fra Monstre der er blevet besejret, en Ham giver bæreren en eller anden evne som det slagne Monster også havde. Evnerne modtaget her er ligesom ved Tegn og Kunst afhængig af Aspekterne, i denne omgang handler det dog om hvilke magiske Aspekter monstret var givet.

## Aspekter

Der findes eftersigende 10 magiske Aspekter der på mange måder er delt op i par af 2, meget lig Guderne i Panteonet, faktisk er ideen om Guderne opstået i sammenhæng med ideen om Aspekterne, Guderne er blot de stærkeste personificeringer af Aspekterne blandt Ånderne. Aspekterne er, ligesom alt overnaturligt, adskilt fra det naturlige, men de kan stadig påvirke vores verden ligeså meget som et dyr kan, eller et sværd. Aspekterne er koncepter der skaber Ånderne og kan betvinges af Naturlige væsner, hvilket er der Monstre kommer fra og derfor mennesker kan bruge magi.

De 10 Aspekter er:

* **Ild eller Energi**
* **Vand eller Væske**
* **Luft eller Gas**
* **Jord eller Fast**
* **Liv eller Positiv**
* **Død eller Negativ**
* **Følelser eller Empati**
* **Tanker eller Kognitiv**
* **Kaos**
* **Orden**

## Tegn

Tegnenes Magi er den mest alment brugte form for magi da det er den sikreste og man gennem forskning kan styre hvilke Tegn man kan modtage. Forskning i tegn er en blanding af teologi og empiriske forsøg da man først skal finde frem til hvilke Ånder der giver hvilke Tegn og derefter finde ud af hvordan man mest effektivt fremmaner den specifikke Ånd og får sig forhandlet frem til en gave fra den.

Ritualerne tager selvfølgelig forskellig form afhængig af om man er Animistisk Shaman, Præst af Panteonet eller Præst af Den Ene, men de virker alle sammen og effektiviteten af ritualerne har ingen mærkbar forskel fra den ene formulering til den anden.

#### Kendte effekter

Der findes en række effekter som er almen kendte, men måden at anskaffe disse Tegn er vel vogtede hemmeligheder blandt de grupper der bruger sig af dem. Her findes en liste over de mest mest velkendte tegn.

**Translokation**

Evnen til at transportere genstande og væsner over lange afstande på et øjeblik var et revolutionerende Tegn ved opdagelsen og er den dag i dag en af de ting der sikre Imperiets sammenhold og Adelens nærmest ubrydelige magt over kontinentet.

Tegnet giver mulighed for at Bæreren kan transportere sig selv og en mængde personer, fra et sted til et andet ved tankens kraft. Mængden af personer og ikke afstanden er hvad der bestemmer sværhedsgraden af translokationen. Des flere der transporteres des hårdere er det på Bærerens krop, men afstanden er ikke et problem, så længe Bærren har set stedet der transporteres til før og kan huske dets udseende perfekt.

Det faktum at steddet man skal til skal kendes *perfekt* er det største problem ved brugen af dette tegn. Derfor bruger Magisteriene "*Translokations Rum*", som alle ligner hinanden til punkt og prikke, men med et symbol engraveret i gulvet, som er forskelligt fra rum til rum. Af den grund, når man har memoriseret et rum har man memoriseret dem alle og skal blot tænke på forskellige symboler. Det sker at Magistre for magi husker et forkert symbol, hvis de ikke står og kigger på en Tegning af det rigtige, men dette betyder blot at Magistren og dennes følge havner i en forkert borg eller palæ, i stedet for at ende op inde i et bjerg, eller under vandets overflade, som er muligt uden brug af "*Translokations Rummene*".

Viden om dette Tegn og hvordan det anskaffes bliver holdt hemmeligt af Magisteriet for Stabilitet og kun Magistre fra denne organisation har videnen om hvordan ritualet udføres, hvis et medlem af denne gruppe videregiver ritualet til en udefrakommende vil dette resultere i Magisterens henrettelse og at den modtagende part får valget om at slutte sig til Magisteriet eller ekskommunikation fra alle Magisterierne. Dette sker dog meget sjældent og når det gør bliver det håndteret i stilhed. Så vidt det er kendt er Translokation en blanding af Aspekterne Kaos, Tanker og Jord.

**Healing**

Med denne evne er det muligt at helbrede skader og ofte også sygdomme med en berøring. Bærren er desværre ikke i stand til at helbrede sig selv, en af de åbenlyse mangler dette tegn har, men på trods af dette er Tegnet eftertragtet, da en Healer kan tjene godt blandt både bønder, borgere og adelige. Tegnet gives til personer der viser villighed til at helbrede andre, med eller uden Tegnet, så ofte læger, medicinfolk eller landsby vise. Tegnet kan dog også anskaffes gennem et ritual, dette ritual er ikke almen viden, men er heller ikke hemmeligt. Enhver kan lære det at kende hvis de blot melder sig ind i et af de mange Healer Lauge der findes rundt om i Amos.

Viden om skaden, dens omfang og dens konsekvenser er vigtig for brugen af denne evne. En healer kan sagtens helbrede det overfladiske, blot for at skabe indre blødninger hvis ikke de er forsigtige. Healing kan ikke bruges til direkte at skade andre, de vil Ånderne ikke tillade, men det kan bruges til indirekte at gøre andres skader værre, hvis ikke man ved præcis hvordan Åndernes helbredende kraft skal guides. Af den grund sørges der altid for at Healere bliver så godt uddannet i anatomi og sygdomme, hvis ikke de er det i forvejen når de modtager Tegnet.

Det er ikke ualmindeligt at finde Healere i Hof, da de er værdigsatte tjenere, hos Laugene i byer over hele Amos, eller blot på vejene mellem landsbyer. Man kan endda finde Healere blandt Adelige der enten har ville have sig en mere givende hobby, eller som blot er blevet tilfældigt udvalgt af en Ånd til at modtage gaven. Det antages at Healing er en blanding af Aspekterne Liv og Vand.

**Sans Magi**

Evnen til at Sanse Magi er den mindst tydelige og synlige af Tegnene, men den er ikke desto mindre brugbar. Det er med denne evne muligt at fornemme Magi i alle dens former. Man kan fornemme hvilke Ånder der er til stede, selvom denne del af evnen mest af alt blot plejer at være en baggrunds fornemmelse. Man kan desuden fornemme Monstre, hvilket kan være brugbart på farten, eller hvis man er Monsterjæger. Den evne, der bliver brugt oftest er at man kan fornemme Tegn, Kunst og Hamme.

Det er i alle tilfælde ikke muligt for Bæreren at vide hvad det er de fornemmer, andet end at det er magisk, før de lære om det. Forstået på den måde at de sagtens kan fornemme at der er ånder til stede, og at de er forskellige, men kan ikke vide hvilken slags ånder hver enkelt fornemmelse betyder før de enten ser det eller får det at vide. Hver enkelt forskellig magisk kilde har sin individuelle fornemmelse, altså føles to Healing Tegn ens, men et Healing Tegn og et Translokations Tegn gør ikke. På den måde er det muligt gennem erfaring at begynde for en Bærer af dette tegn at lære hvad det er for nogle specifikke ting de sanser.

Tegnet gives til folk der viser stor nysgerrighed eller viser høj interesse for Magi. Tegnet formodes at være en blanding af Aspekterne Følelse og Luft.

**Usynlighed**

Denne evne er meget tydeligt brugbar, da det med denne evne er muligt at gøre så man ikke kan ses af andre. Den bruges ofte af spioner, tyve eller andre der har noget at skjule, men den bruges også af budbringere og jægere. Hvem end der kan have gavn af at skjule sig for andre kan have brug af denne evne, men ligesom alle andre evner har den en række ulemper. For det første skal man også forsøge at holde sig skjult, evnen gør sådan at andres sanser ignorere dig, men hvis man larmer, stiller sig i vejen eller lignende vil effekten forsvinde. Desuden må folk ikke aktivt lede efter en når man aktivere evnen, hvis de ved at man var der kan den heller ikke hjælpe. Som den sidste begrænsning er der det faktum at Bærer af Sanse Magi Tegnet er i stand til at fornemme en, hvilket ikke er så slemt da der er så få der har den evne.

Tegnet gives ofte tilfældigt til folk der færdes ude om natten og kan også skaffes gennem et ritual der vist nok involvere en del kul og tjære, det skulle efter sigende ikke være særlig behageligt. Tegnet formodes at være en blanding af Aspekterne Død og Følelse.

**Ødelæggelse**

Dette tegn giver evnen til at ødelægge objekter ved berøring.

**Overtalelse**

Dette tegn giver evnen til at overtale andre til ens synsvinkel.

**Forudanelse**

Dette tegn giver evnen til at ane fremtiden, enten gennem drømme eller syner.

## Kunst

Mennesker er de eneste væsner der skaber genstande og af en eller anden grund giver dette mennesker adgang til Aspekterne. Der er ingen der med sikkerhed ved hvorfor dette sker, men den mest almindelige teori er at nogle Ånder holder af velskabte genstande og giver dem et Tegn på samme måde som Tegnenes magi. Der findes dog også en teori om at det er kunstneren selv der kan implementere Aspekterne i genstanden, men denne teori antager at mennesker har direkte adgang til Aspekterne, hvilket der ikke findes andre tegn på.

Det er muligt med denne type magi at skabe sværd der kan skære gennem pladerustning, malerier der kan overtage skader og alder fra den malede, spejle der kan vise fjerne lande, kjoler der fungere som rustning og mange andre ting. Der findes dog meget, meget få personer der har kontrol over hvilke effekter deres Kunst får. I stedet for en liste over hvilke kendte evner der findes er det nok bare lettere at give en liste kendte Kunststykker:

## Hamme

Hammenes Magi er meget mindre forskning og meget mere "Slå på ting og håb på det bedste", i hvert fald så vidt vores viden om denne form for magi rækker. Det er dog svært at sige for det er sjældent der er ny data på området. Det er egentlig ret simpelt, i teorien, at skaffe sig en Ham og udbyttet kan være ret givende, problemet er blot den uhensigtsmæssigt høje chance for at dø i forsøget på at skaffe sig en Ham, for som navnet antyder kræver det at et Monster bliver slået ihjel og en del af den bliver taget som trofæ.

Af forskningsmæssige grunde er det ærgerligt, af humanistiske grunde godt, at der er så få der har modet eller dumheden til at kaste sig i kamp med en Ilddrage, eller for den sags skyld blot en Åmand. Vi ved umiskendeligt lidt om hvordan denne form for magi fungere, vi ved kun at den fungere og at dem der har haft heldet med sig i forsøget er gået hen og blevet nogle af vores verdens mest legendariske personer.

**Regeneration**

Bæreren af denne Ham har evnen til at regenere sin krop hvis personen har taget skade.

**Usårlighed og** **Gift/Temperatur Immunitet**

Bæreren af en sådan Ham bliver Usårlig, Immun over for gift eller immun over for ekstreme temperaturer.

**Styrkede Reflekser**

Bæreren af denne Ham har overnaturlige reflekser, som er specielt god i kamp.

**Udødelighed**

Denne ham gør Bæreren udødelig, personen bliver ikke ældre så længe de har genstanden på sig.

**Styrke**

Denne Ham giver bæreren overnaturlig styrke.

**Styrkede Sanser**

Denne Ham giver bæreren forstærkede sanser af en eller anden art, det kunne være bedre syn, bedre lugtesans, bedre hørelse og så videre.

**Formskiftning**

Denne Ham giver Bæreren evnen til at ændre sin form om til det Monster Hammen oprindeligt kom fra.